30 " Treaty se " as an Angling Idyl. 



hornys and the scrye of foulis that hunters : 

 fawkeners and fowlers can make. 



" And yf the angler take fysshe : surely 

 thenne is there noo man merier than he 

 is in his spyryte. 



"Also who soo woll vse the game of 

 anglynge : he must ryse erly, whiche thyng 

 is prouffytable to man in this wyse : That 

 is to wyte : moost to the heele of his soule. 

 For it shall cause hym to be holy, and to 

 the heele of his body. For it shall cause 

 hym to be hole. Also to the encrease of 

 his goodys. For it shall make hym ryche. 

 As the olde englysshe prouerbe sayth in 

 this wyse : 



" ' Who so woll ryse erly shall be holy, 

 helthy, and zely.' 



" Thus have I provyd in myn entent that 

 the dysporte and game of anglynge is the 

 very meane and cause that enducith a 

 man in to a mery spyryte, whyche after 

 the sayde parable of Salomon and the 

 sayd doctryne of phisyk makyth a floury- 

 ing aege and a longe. 



"And therefore to al you that ben 

 vertuous, gentyll, and free borne I wryte 

 and make this symple treatyse followynge : 

 by whyche ye may have the full crafte of 

 anglynge to dysport you at your luste : to 

 the entent that your aege maye the more 

 floure and the more lenger to endure." 



